
	[bookmark: nev]CZIBOLYA ANITA
Gazdasági és vidékfejlesztési agrármérnök
BSc, 7. félév
Szegedi Tudományegyetem
Mérnöki Kar
	






Témavezető:
	Dr. Lendvai Edina
főiskolai docens, SZTE MK




A hízott libamájtermelés története és aktuális helyzete

Dolgozatom témájának választásakor több érvet is szem előtt tartottam. Alapvetően olyan témát szerettem volna bemutatni, amely az agrárjellegen belül a haszonállatok termelésével kapcsolatos ismereteket öleli fel. Választásom mögött személyes motivációk is fellelhetőek, szüleim libaneveléssel és libamájtermeléssel foglalkoznak.
A dolgozat megírásával a következő célokat szeretném megvalósítani. Egy képet szeretnék adni az intenzív májtermelés múltjáról és jelenéről. A termelésben szereplők közvetlen véleményei alapján kívánok betekintést nyerni az általuk végzett termelésbe, összehasonlítva azt, hogy egy-egy gazdaságot milyen hatások értek az évek során, napjainkban milyen problémákkal küzdenek és jövőbeli tervekről is beszámolhatnak. A fogyasztói szokások alakulását szeretném felmérni, és azt, hogy mennyire tájékozódottak az emberek a libahízlalás témájában.
A céljaim elérése érdekében primer kutatást végeztem, kvalitatív és kvantitatív módszerekkel.
A ludak tömésese hízlalása egy több évezredre visszanyúló gyökerekkel rendelkező ágazat, ezáltal lehetőségem nyílt arra, hogy első lépésként a termelés fejlődésének alakulását be tudjam mutatni egészen az ókortól a napjainkban működő korszerű tömőházakig.
Feltehetjük azt a kérdést, hogy hazánknak mekkora jelentőséggel bíró ágazatáról van szó, mennyire fontos az ország gazdaságának a termelés eredményessége. A dolgozatomban feltüntetett adatok alapján, melyek jelentős része a Baromfi Termék Tanács adatbázisaiból származnak, azt a megállapítást tudom alátámasztani, hogy Magyarország a világ egyik legnagyobb hízott libamáj-előállító országa. A magyarországi libamájnak döntő többsége exportra kerül, ezáltal növelve az ország export árbevételét.
Kutatási munkám során egyrészt termelői oldalról ismerkedhetünk meg a libatömés múltjával és jelenével – ennek alapjául szolgálnak az ágazatban dolgozó 10 gazdával készített strukturált interjúk. Másrészt kérdőíves felmérés segítségével a fogyasztói szokásokat kívántam felmérni 150 megkérdezett körében. A kérdések első csoportja konkrétan a fogyasztói szokásokra irányul, többek között, hogy milyen gyakran fogyasztják a terméket és annak mi az oka. A kérdések második csoportja a munkafolyamatra és egyéb, a témához kapcsolódó ismeretek felmérésére irányul.
Bízom abban, hogy a libamájtermelés hosszú távon, továbbra is erősíteni tudja Magyarország gazdaságát és Hungarikum mivoltával emelni képes országunk hírnevét.



